gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3427, del 04-02-1999 (1999/630)

Informació pública de l'alternativa tècnica per al desenvolupament de l'actuació integrada de la Unitat d'Execució número 7 del Pla General Municipal d'Ordenació Urbana de Granja de Rocamora.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3427

Data del DOGV
:   04-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/630


Organisme emissor
:   Ajuntament de Granja de Rocamora

Tipus de document
:   Anunci

Informació pública de l'alternativa tècnica per al desenvolupament de l'actuació integrada de la Unitat d'Execució número 7 del Pla General Municipal d'Ordenació Urbana de Granja de Rocamora. [1999/M630]
  
L'Alcaldia Presidència, amb data 4 de gener de 1999, ha dictat un decret pel qual resol:
  
Sotmetre a informació pública per un termini de 20 dies, comptats des de l'última publicació d'aquest edicte, l'alternativa tècnica elaborada d'ofici, per al desenvolupament de l'actuació integrada de la denominada Unitat d'Execució número 7 del Pla General Municipal d'Ordenació Urbana de Granja de Rocamora, alternativa comprensiva de programa d'actuació integrada, projecte d'urbanització i projecte de reparcel·lació amb els seus annexos.
  
L'expedient podrà ser examinat en la Secretaria de l'Ajuntament i durant el termini indicat es podran presentar al·legacions i alternatives tècniques.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenients al Registre General d'aquest Ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc al saló de sessions de la casa consistorial al dia següent hàbil a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquests terminis quedaran prorrogats per 20 dies addicionals si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presenta caució d'això en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
Cosa que es fa pública perquè en prengueu coneixement de conformitat amb el que disposa l'article 46 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3443, del 26-02-1999 (1999/866)

Recurs contenciós administratiu número 02/622/1998. Notificació i citació a comparéixer.
----------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/866


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 02/622/1998. Notificació i citació a comparéixer. [1999/Q866]
  
El secretari general de la Conselleria d'Economia, Hisenda i Administració Pública, fa saber:
  
Que la senyora M.ª Luisa Miñarro García ha interposat el recurs contenciós administratiu número 02/622/98 davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució 21 de gener de 1998, de la Direcció General de la Funció Pública, sobre reclassificació de llocs de treball.
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, mitjançant un escrit com cal adreçat a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3554, del 05-08-1999 (1999/6804)

Rotlle d'apel·lació número 971/1995. Cèdula de notificació.
-----------------------------------------------------------

### Dades del document

Número de DOGV
:   3554

Data del DOGV
:   05-08-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/6804


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 971/1995. Cèdula de notificació. [1999/Q6804]
  
La Secció Sisena de l'Audiència Provincial de València ha dictat, en el rotlle d'apel·lació número 971/1995, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 124
  
- President: José Baró Aleixandre
  
- Magistrades:
  
· Ana Pérez Tórtola
  
· Carolina del Carmen Castillo Martínez
  
València, 15 de febrer de 1999
  
La Secció Sisena d'aquesta Audiència Provincial de València, sent-ne ponent la magistrada Ana Pérez Tórtola, ha vist les actuacions de judici de menor quantia, promogudes davant el Jutjat de Primera Instància número 17 de València per la comunitat de propietaris de l'edifici situat a València, Gran Via Marqués del Túria, número 14, contra el senyor Manuel Badía Llopis i la senyora Milagros Agustín Zurriaga sobre reclamació de quantitat; pendents davant d'aquesta Secció en virtut del recurs d'apel·lació interposat pel demandat, el senyor Manuel Badía Llopis, representat per la procuradora Florentina Pérez Samper i dirigit pel lletrat Jesús Bonet Sánchez. L'apel·lat, representat per la procuradora María de los Ángeles Esteban Álvarez i dirigit pel lletrat Francisco Cutillas Suay, ha comapregut. No ha comparegut la demandada apel·lant, la senyora Milagros Agustín Zurriaga, i es declara desert el recurs pel que fa a aquesta.
  
Decisió
  
1. Desestimar el recurs d'apel·lació interposat per la representació del senyor Manuel Badía Llopis i la senyora María Milagros Agustín Zurriaga, així com l'adhesió a aquesta formulada per la comunitat de propietaris de l'edifici situat a la Gran Via Marqués del Túria, número 14, de València, davant la sentència de data 21 de juliol de 1995 dictada pel Jutjat de Primera Instància número 17 de València, i confirmar-la en totes les parts d'aquesta.
  
2. Imposar a cada una de les parts les costes ocasionades en aquesta alçada per causa dels seus respectius recursos.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació".
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la senyora Milagros Agustín Zurriaga.
Diari Oficial de la Generalitat Valenciana


Sumari del DOGV 3569, del 26-08-1999 (1999/7293)

RESOLUCIÓ de 16 de juliol de 1999, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 10 milions de dòlars (9.832.841,69 euros).
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7293


Data del document
:   26-08-1999

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

RESOLUCIÓ de 16 de juliol de 1999, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 10 milions de dòlars (9.832.841,69 euros). [1999/S7293]
  
El programa de Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, del Govern Valencià, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses. Així mateix, l'Ordre de 30 de juliol de 1998, de la Conselleria d'Economia, Hisenda i Administració Pública estableix com a competències de la Sotssecretaria de Política Financera i Tresor la planificació, direcció, gestió i coordinació de la política financera de la Generalitat Valenciana, la qual es durà a terme a través de l'Institut Valencià de Finances.
  
De conformitat amb la normativa exposada, la Generalitat Valenciana té en funcionament un Programa de Paper Comercial per un import de 1.500 milions d'ecus.
  
Per tot això, resolc:
  
Primer
  
Adjudicar a l'entitat que es detalla, l'import i termini següent:
  
Entitat Import Moneda Termini
  
Warburg Dillon Read 49.826.146 dòlars 3 mesos
  
 9.832.841,69 euros
  
Segon
  
La quantitat que s'ha d'ingressar ascendeix a 9.699.872,61 euros i els interessos són de 132.969,08 euros.
  
Tercer
  
Anunciar, per tant, l'emissió de pagarés de la Generalitat Valenciana corresponents al Programa de Paper Comercial per import de 10 milions de dòlars (9.832.841,69 euros).
  
València, 16 de juliol de 1999.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3449, del 08-03-1999 (1999/1144)

RESOLUCIÓ de 18 de gener de 1999, del secretari general de la Conselleria de Sanitat, que sotmet a informació pública l'expedient d'acreditació de la Clínica Benidorm de Benidorm (Alacant) per fer extraccions de teixit ossi i osteotendinós.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1144


Data del document
:   18-01-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Benidorm
    * trasplantament d'òrgans
    * centre mèdic

RESOLUCIÓ de 18 de gener de 1999, del secretari general de la Conselleria de Sanitat, que sotmet a informació pública l'expedient d'acreditació de la Clínica Benidorm de Benidorm (Alacant) per fer extraccions de teixit ossi i osteotendinós. [1999/X1144]
  
En aquesta Secretaria General de la Conselleria de Sanitat de la Generalitat Valenciana s'instrueix l'expedient, promogut pel senyor Ángel Gómez, com a director de la Clínica Benidorm, per a l'acreditació d'aquest centre, situat a Benidorm (Alacant), per fer extraccions de teixit ossi i osteotendinós.
  
Segons preveu l'article 10 de l'Ordre de 10 d'abril de 1989 d'aquesta Conselleria (Diari Oficial de la Generalitat Valenciana núm. 1.050), en relació amb el que disposa el Decret 33/1997, de 26 de febrer, resolc:
  
Sotmetre aquest expedient a informació pública durant vint dies, a fi que qui hi estiga interessat puga examinar l'expedient i formular-hi les al·legacions que considere oportunes dins d'aquest termini, comptador des de l'endemà de la publicació d'aquesta resolució.
  
Les al·legacions caldrà presentar-les per escrit en la Unitat de Recursos Sanitaris d'aquesta Secretaria General, situat a València, c/ Rodríguez Fornós, 4, que és on es troba l'expedient perquè puguen examinar-lo les persones interessades. També es podran presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 18 de gener de 1999.- El secretari general: Roberto José Roig Oltra.
Diari Oficial de la Generalitat Valenciana


Sumari del DOGV 3465, del 31-03-1999 (1999/2461)

Expedient número 69/1999. Adjudicació de la gestió del servei de cafeteria de la Conselleria de Sanitat (carrer de Misser Mascó, 31-33. València).
--------------------------------------------------------------------------------------------------------------------------------------------------

### Dades del document

Número de DOGV
:   3465

Data del DOGV
:   31-03-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/2461


Organisme emissor
:   Conselleria de Sanitat

Tipus de document
:   Anunci

Expedient número 69/1999. Adjudicació de la gestió del servei de cafeteria de la Conselleria de Sanitat (carrer de Misser Mascó, 31-33. València). [1999/X2461]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Recursos Econòmics. carrer de Roger de Llúria, 19. 46892 València. Telèfon 57 057 28 61, fax 96 386 66 07.
  
c) Número d'expedient: 69/1999
  
2. Objecte del contracte
  
a) Tipus de contracte: contracte de gestió de serveis.
  
b) Descripció de l'objecte: gestió del servei de cafeteria de la Conselleria de Sanitat, carrer de Misser Mascó, 31-33. València.
  
c) Lot: --
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.428, de 5 de febrer de 1999.
  
3. Tramitació, procediment i forma d'adjudicació:
  
a) Tramitació: urgent.
  
b) Procediment: obert.
  
c) Forma: concurs públic.
  
4. Pressupost base de licitació o cànon d'explotació:
  
Import total: tres-centes mil (300.000) pessetes (1.803,04 euros).
  
5. Adjudicació
  
a) Data: 11 de març de 1999.
  
b) Contractista: Mediterránea Catering, SL.
  
c) Nacionalitat: espanyola.
  
d) Import d'adjudicació: tres-centes mil (300.000) pessetes (1.803,04 euros).
Diari Oficial de la Generalitat Valenciana


Sumari del DOGV 3649, del 21-12-1999 (1999/10460)

RESOLUCIÓ de 18 de novembre de 1999, del conseller de Justícia I Administracions Públiques, per la qual es dóna a conèixer l'acord de la Comissió Nacional de Protecció Civil en el qual s'efectua l'homologació del Pla d'Emergència Exterior de la factoria Cepsa Elf Gas, SA, ubicada en el municipi de Paterna.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3649

Data del DOGV
:   21-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10770


Data del document
:   18-11-1999

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * empresa privada

RESOLUCIÓ de 18 de novembre de 1999, del conseller de Justícia I Administracions Públiques, per la qual es dóna a conèixer l'acord de la Comissió Nacional de Protecció Civil en el qual s'efectua l'homologació del Pla d'Emergència Exterior de la factoria Cepsa Elf Gas, SA, ubicada en el municipi de Paterna. [1999/M10256]
  
El Pla d'Emergència Exterior de la factoria Cepsa Elf Gas, SA, ubicada al municipi de Paterna, va ser aprovat per l'Ordre de 15 de març de 1999, del competent conseller de Presidència en aquell moment i publicada el 5 de maig de 1999 en el Diari Oficial de la Generalitat Valenciana.
  
La Comissió Nacional de Protecció Civil, en reunió permanent celebrada el dia 14 de octubre de 1999, va adoptar l'acord d'homologació del Pla d'Emergència Exterior de la factoria Cepsa Elf Gas, SA, (Paterna).
  
Per tal de complir amb les previsions establides en l'esmentada ordre, resolc:
  
Publicar que la Comissió Nacional de Protecció Civil, per acord de 14 de octubre de 1999, ha homologat el Pla d'Emergència Exterior de la factoria Cepsa Elf Gas, SA, (Paterna), amb efecte des de l'entrada en vigor.
Diari Oficial de la Generalitat Valenciana


Sumari del DOGV 3540, del 16-07-1999 (1999/6049)

Informació pública de la proposta de modificació puntual número 5 del Pla Parcial l'Horta.
------------------------------------------------------------------------------------------

### Dades del document

Número de DOGV
:   3540

Data del DOGV
:   16-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6049


Organisme emissor
:   Ajuntament de Mutxamel

Tipus de document
:   Anunci

Informació pública de la proposta de modificació puntual número 5 del Pla Parcial l'Horta. [1999/F6049]
  
Mitjançant el Decret d'Alcaldia de data 14 de maig de 1999, es va resoldre sotmetre a informació pública, pel termini de 20 dies, la proposta de modificació puntual número 5 del Pla Parcial l'Horta, presentada pel senyor Armando Sala Lloret en representació de la mercantil Parkensa, SL.
  
Cosa que es fa pública perquè en prengueu coneixement; es fa saber que durant el termini abans esmentat l'expedient es trobarà depositat al Negociat d'Urbanisme d'aquest Ajuntament per a consultar-lo, i es podran formular les al·legacions i observacions que s'estimen pertinents.
Diari Oficial de la Generalitat Valenciana


Sumari del DOGV 3510, del 03-06-1999 (1999/4825)

Recurs contenciós administratiu número 02/2767/1998.
----------------------------------------------------

### Dades del document

Número de DOGV
:   3510

Data del DOGV
:   03-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4825


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2767/1998. [1999/Q4825]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que Associació de Metges i Farmacèutics de la Comunitat Valenciana ha interposat un recurs contenciós administratiu, amb el número 02/2767/1998, contra la relació de llocs de treball de la Conselleria de Sanitat (Diari Oficial de la Generalitat Valenciana de data 27 d'agost de 1998), sobre l'aprovació de la relació de llocs de treball.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3448, del 05-03-1999 (1999/1285)

RESOLUCIÓ de 15 de febrer de 1999, de la Universitat Jaume I, per la qual nomena, en virtut de concurs públic, el senyor Juan Carlos Palmer Silveira, professor titular d'universitat en l'àrea de coneixement de Filologia Anglesa.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3448

Data del DOGV
:   05-03-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/1285


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 15 de febrer de 1999, de la Universitat Jaume I, per la qual nomena, en virtut de concurs públic, el senyor Juan Carlos Palmer Silveira, professor titular d'universitat en l'àrea de coneixement de Filologia Anglesa. [1999/X1285]
  
D'acord amb la proposta formulada per la comissió constituïda per a jutjar el concurs públic convocat per Resolució de la Universitat Jaume I, de 19 de gener de 1998, per a la provisió de la plaça de professor titular d'universitat de l'àrea de coneixement de Filologia Anglesa (concurs núm. 28/1997), i tenint en compte que el concursant proposat compleix els requisits establerts en l'apartat 2 de l'article 5 del Reial Decret 1.888/84, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983 de 25 d'agost, de Reforma Universitària, i altres disposicions que la despleguen, resol:
  
Nomenar el senyor Juan Carlos Palmer Silveira, professor titular d'universitat en l'àrea de coneixement de Filologia Anglesa adscrita al departament de Filologia Anglesa i Romànica.
  
Castelló de la Plana, 15 de febrer de 1999.- El rector: Fernando Romero Subirón.
Diari Oficial de la Generalitat Valenciana


Sumari del DOGV 3565, del 20-08-1999 (1999/7375)

Informació pública del Projecte d'urbanització de la unitat d'execució Riu Serpis, del UZI-17 Almafrà Centre.
-------------------------------------------------------------------------------------------------------------

### Dades del document

Número de DOGV
:   3565

Data del DOGV
:   20-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7375


Organisme emissor
:   Ajuntament de Petrer

Tipus de document
:   Anunci

Informació pública del Projecte d'urbanització de la unitat d'execució Riu Serpis, del UZI-17 Almafrà Centre. [1999/X7375]
  
L'alcalde-president, mitjançant Decret núm. 2.087/1999, de data 27 de juliol, ha dictat la resolució següent:
  
Primer
  
Admetre a tràmit el Projecte d'urbanització corresponent a la unitat d'execució Riu Serpis, de l'UZI-17 Almafrà Centre del Pla General de Petrer, presentat per la mercantil Vercovisa, SL, urbanitzador adjudicatari del Programa.
  
Segon
  
Sotmetre a informació pública el citat Projecte d'Urbanització, mitjançant avís a tots els titulars cadastrals de drets afectats pel document, i publicació d'edicte en un diari d'informació general en la Comunitat Valenciana i en el Diari Oficial de la Comunitat Valenciana, tot advertint de la possibilitat de formular al·legacions dins del termini de vint dies hàbils a comptar des del següent a la publicació en l'esmentat DOGV.
  
Mitjançant aquest anunci i conformement amb l'art. 59 de la Llei 30/1992, de 26 de novembre, se cita els propietaris afectats que puguen resultar desconeguts dels quals s'ignore el lloc de la notificació, o bé que intentada la notificació no s'haguera pogut practicar.
  
Cosa que fem pública perquè en prengueu coneixement.